Luettelo Airbus A320 -sarjan onnettomuuksista
Luettelo

| Päivämäärä | Paikka | Lentoyhtiö | Versio | Rekisteri | Uhrit/ Koneessa olleet | Lyhyt kuvaus | Viite |
| --- | --- | --- | --- | --- | --- | --- | --- |
| 19880626 26.6.1988 |  Mulhouse | Air France | A320-111 | F-GFKC | 003 3/126 | Air Francen lento 296 törmäsi matalan ylilennon päätteeksi kiitotien päässä olleisiin puihin ja syöksyi maahan. Kone lensi liian matalalla, ja tehoja lisättiin liian myöhään. |  |
| 19900214 14.2.1990 |  Bangalore | Indian Airlines | A320-231 | VT-EPN | 092 92/146 | Indian Airlinesin lento 605 laskeutui tuntemattomasta syystä lähestymisen aikana liian matalalle ja osui maahan. |  |
| 19920120 20.1.1992 |  Strasbourg | Air Inter | A320-111 | F-GGED | 087 87/96 | Air Interin lennon 148 miehistö syötti vahingossa autopilotille liian suuren vajoamisnopeuden. Kone laskeutui pilvisessä säässä liian matalalle ja törmäsi vuoreen. |  |
| 19930914 14.9.1993 |  Varsova | Lufthansa | A320-211 | D-AIPN | 002 2/70 | Lufthansan lento 2904 laskeutui huonossa säässä liian pitkälle, eikä miehistö saanut aloitettua tehokasta jarrutusta tarpeeksi nopeasti. Lentäjät ohjasivat koneen ulos kiitotieltä huomattuaan, ettei konetta saada pysäytettyä. Kone törmäsi penkereeseen ja antenniin ja syttyi tuleen. |  |
| 19970310 10.3.1997 |  Abu Dhabi | Gulf Air | A320-212 | A4O-EM | 000 0/115 | Gulf Airin lennon 071 miehistöllä oli lähtökiidossa ongelmia ohjauksen kanssa. Lähtökiito keskeytettiin, mutta kone ajautui ulos kiitotieltä ja sen nokkapyörä romahti. |  |
| 19980322 22.3.1998 |  Bacolod | Philippine Airlines | A320-214 | RP-C3222 | 003 0+3/130 | Philippine Airlinesin lento 137 ajautui laskukiidossa ulos kiitotieltä, kun teknisen vian vuoksi automaattinen tehonsäätö kytkeytyi pois päältä. Toinen moottori alkoi käydä lähes täydellä teholla, kun toinen taas jarrutti, ja kone suistui kiitotieltä. Miehistö sai koneen ohjattua takaisin kiitotielle, mutta kiitotien pituus loppui kesken ennen koneen pysäyttämistä, ja kone törmäsi kiitotien päässä olleisiin rakennuksiin. |  |
| 20000411 11.4.2000 |  Minatitlan | Mexicana de Aviación | A320-231 | F-OHMD | 000 0/0 | Kone vaurioitui pahoin tankkauksen aikana syttyneessä tulipalossa. Tankkausauto lähti ilmeisesti ajamaan pois, vaikka tankkausletku oli vielä kiinni koneessa. |  |
| 20000823 23.8.2000 |  Al-Muharraq | Gulf Air | A320-212 | A4O-EK | 143 143/143 | Gulf Airin lento 072 lähestyi liian kovaa ja korkealla, ja miehistö teki kaarroksen korjatakseen tilannetta. Siitä huolimatta laskeutumisyritys epäonnistui ja päättyi ylösvetoon. Koneen noustessa ylöspäin miehistö menetti asentotajunsa ja laski nokkaa alaspäin. Kone alkoi menettää korkeutta ja syöksyi lopulta mereen. |  |
| 20010207 7.2.2001 |  Bilbao | Iberia | A320-214 | EC-HKJ | 000 0/143 | Iberian lento 1456 joutui loppulähestymisen aikana kovaan turbulenssiin ja tuuliväänteeseen. Miehistö yritti ylösvetoa, mutta vaihtuvat tuuliolot yhdistettynä miehistön ohjausliikkeisiin laukaisivat suojamekanismin, joka laski koneen nokkaa. Kone osui kiitotiehen kovaa, sen nokkapyörä romahti ja kone liukui noin kilometrin pitkin kiitotietä. |  |
| 20010724 24.7.2001 |  Colombo | SriLankan Airlines | A320-231 | 4R-ABA | 000 0/0 | Tamilitiikerit tekivät Colombon lentoasemalle itsemurhaiskun, jossa tuhoutui neljä matkustajakonetta ja useita sotilaskoneita, ja ainakin 19 ihmistä kuoli. |  |
| 20020828 28.8.2002 |  Phoenix | America West Airlines | A320-231 | N635AW | 000 0/159 | America West Airlinesin lento 794 ajautui laskukiidossa sivuun kiitotieltä, kun lentäjä valitsi vahingossa toiseen moottoriin lentoonlähtötehon. |  |
| 20030119 19.1.2003 |  New York | Northwest Airlines | A319-114 | N313NB | 000 0/2 | Konetta rullannut mekaanikko käytti liian suurta moottoritehoa ja menetti koneen hallinnan. Se törmäsi pysäköityyn koneeseen ja betoniseen tukipylvääseen. |  |
| 20030321 21.3.2003 |  Tainan | TransAsia Airways | A321-131 | B-22603 | 000 0/175 | TransAsia Airwaysin lento 543 laskeutui kiitotiellä olleen ajoneuvon päälle. Ajoneuvossa olleet kaksi ihmistä loukkaantuivat, ja koneen runko vaurioitui pahoin. |  |
| 20060503 3.5.2006 |  Sotši | Armavia | A320-211 | EK32009 | 113 113/113 | Armavian lento 967 lähestyi Sotšia huonossa säässä. Olosuhteet huononivat äkisti, ja miehistö teki ylösvedon. Kapteeni menetti ylösvedon aikana asentotajunsa ja alkoi laskea koneen nokkaa alemmas, kunnes kone syöksyi mereen. |  |
| 20060505 5.5.2006 |  Bryssel | Armavia | A320-211 | EK32010 | 000 0/0 | Tuhoutui hangaarin tulipalossa Zaventemin lentoasemalla. |  |
| 20060505 5.5.2006 |  Bryssel | Armenian International Airways | A320-211 | EK32001 | 000 0/0 | Tuhoutui hangaarin tulipalossa Zaventemin lentoasemalla. |  |
| 20060505 5.5.2006 |  Bryssel | HellasJet | A320-232 | SX-BVB | 000 0/0 | Tuhoutui hangaarin tulipalossa Zaventemin lentoasemalla. |  |
| 20070717 17.7.2007 |  São Paulo | TAM Linhas Aéreas | A320-233 | PR-MBK | 199 187+12/187 | TAM Linhas Aéreasin lento 3054 laskeutui São Paulon sateesta märälle kiitotielle vain toisen moottorin suihkujarru käyttökunnossa. Miehistö ei noudattanut tilanteeseen annettuja ohjeita, vaan laittoi tehovivut asentoon, joka sai koneen automatiikan pyrkimään nopeuden säilyttämiseen. Sen seurauksena myöskään spoilerit ja automaattijarru eivät aktivoituneet. Kone ajautui ulos kiitotieltä ja törmäsi rakennukseen ja huoltoasemaan. |  |
| 20071026 26.10.2007 |  Butuan | Philippine Airlines | A320-214 | RP-C3224 | 000 0/154 | Philippine Airlinesin lennon 475 laskukiito meni pitkäksi. Kone kulki alas pientä rinnettä ja päätyi metsään. |  |
| 20080530 30.5.2008 |  Tegucigalpa | TACA | A320-233 | EI-TAF | 005 3+2/124 | TACA:n lento 390 laskeutui liian kauas sateesta märän kiitotien alusta ja laskukiito meni pitkäksi. Kone putosi kiitotien päässä alas penkereeltä tielle ja vaurioitui pahoin. |  |
| 20081127 27.11.2008 |  Canet | XL Airways Germany | A320-232 | D-AXLA | 007 7/7 | Koelennolla olleen XL Airways Germanyn lennon 888T miehistö yritti lähestymisen aikana kokeilla nousukulmaa rajoittavaa suojamekanismia. Kallistuskulma-anturit eivät kuitenkaan olleet toiminnassa, eikä mekanismi aktivoitunut, vaan kone menetti nopeutta, sakkasi ja syöksyi mereen. |  |
| 20090115 15.1.2009 |  New York | US Airways | A320-214 | N106US | 000 0/155 | US Airwaysin lento 1549 osui lintuparveen pian lentoonlähdön jälkeen, ja molemmat moottorit sammuivat. Miehistö ei saanut niitä käynnistettyä uudelleen ja joutui tekemään pakkolaskun Hudsonjokeen. |  |
| 20100728 28.7.2010 |  Islamabad | Airblue | A321-231 | AP-BJB | 152 152/152 | Airbluen lento 202 törmäsi vuoreen lähestyessään huonossa näkyvyydessä. Kapteeni laski koneen minimikorkeuden alapuolelle ja alkoi sen jälkeen lentää lähestymistä käyttäen improvisoitua reittiä. Hän ei reagoinut perämiehen varoituksiin, eikä perämies ottanut konetta hallintaansa. |  |
| 20100924 24.9.2010 |  Palermo | Windjet | A319-132 | EI-EDM | 000 0/129 | Windjetin lento 243 osui lentäjien virheen vuoksi maahan ennen kiitotien alkua, liukui maata pitkin 850 metriä ja pysähtyi kiitotien viereen. |  |
| 20110825 25.8.2011 |  Tripoli | Afriqiyah Airways | A320-214 | 5A-ONK | 000 0/0 | Pysäköitynä ollut kone vaurioitui pahoin tykkitulesta kapinallisten ja Gaddafin kannattajien välisessä taistelussa. Kone jäi seisomaan lentoasemalle, kunnes siihen osui jälleen tykkitulta heinä–elokuussa 2014, jolloin kone tuhoutui. |  |
| 20120205 5.2.2012 |  Sendai | All Nippon Airways | A320-211 | JA8384 | 000 0/166 | All Nippon Airwaysin lennon 731 pyrstö osui kiitotiehen miehistön tehtyä ylösvedon. Kone kärsi pahoja vaurioita ja poistettiin käytöstä. |  |
| 20130206 6.2.2013 |  Tunis | Tunisair | A320-211 | TS-IMB | 000 0/83 | Kova sivutuuli puhalsi Tunisairin lennon 712 ohi kiitotiestä. Se laskeutui ruoholle kiitotien viereen, kulki kiitotien yli ja sen nokkapyörä romahti. |  |
| 20130316 16.3.2013 |  Jakarta | GECAS | A320-214 | N620SC | 000 0/0 | Koneeseen osui pyrstön huollossa käytettävä teline, jonka myrskytuuli puhalsi asematason poikki. Kone vaurioitui pahoin eikä sitä enää korjattu. |  |
| 20130703 3.7.2013 |  Tripoli | Petra Airlines | A320-212 | JY-PTA | 000 0/1 | Miehistölle tarkoitettu happipullo räjähti koneessa vaurioittaen keulaa ja ohjaamoa. |  |
| 20140105 5.1.2014 |  Jaipur | Air India | A320-212 | VT-ESH | 000 0/179 | Air Indian lento 890 laskeutui erittäin huonossa näkyvyydessä kiitotien sivuun ja sen siipi osui puihin. |  |
| 20140414 14.4.2014 |  Jaipur | Golden Myanmar Airlines | A320-232 | XY-AGT | 000 0/? | Rullaava kone vaurioitui korjauskelvottomaksi törmättyään A319-koneeseen. |  |
| 20140727 27.7.2014 |  Tripoli | Libyan Airlines | A320-214 | 5A-LAI | 000 0/0 | Koneen peräosa irtosi, kun se sai osuman tykkitulesta seistessään lentoasemalla. |  |
| 20141228 28.12.2014 |  Karimatansalmi | Indonesia AirAsia | A320-216 | PK-AXC | 162 162/162 | Indonesia AirAsian lennon 8501 korkeusperäsimen liikkeitä rajoittava järjestelmä piti sähkövian vuoksi nollata useita kertoja lennon aikana. Neljännellä kerralla toinen lentäjistä käytti nollaukseen menetelmää, joka ei ollut lentokäsikirjan mukainen ja johti autopilotin ja muiden järjestelmien sulkeutumiseen sekä joidenkin suojamekanismien menettämiseen. Kone kallistui vasemmalle, ja konetta ohjannut lentäjä menetti ilmeisesti asentotajunsa kallistusta oikaistessaan. Hän nosti koneen nokkaa rajusti, jolloin kone alkoi nousta, sakkasi ja syöksyi mereen. |  |
| 20150324 24.3.2015 |  Prads-Haute-Bléone | Germanwings | A320-211 | D-AIPX | 150 150/150 | Germanwingsin lennon 9525 mielenterveysongelmista kärsinyt perämies lukitsi kapteenin ulos koneen ohjaamosta ja sääti autopilotin laskemaan korkeutta. Kone jatkoi laskeutumista, kunnes törmäsi vuorenrinteeseen. Perämies pelkäsi ilmeisesti menettävänsä lentolupansa, mikäli mielenterveysongelmat tulisivat viranomaisten tietoon, ja päätti tehdä itsemurhan. |  |
| 20150329 29.3.2015 |  Halifax | Air Canada | A320-211 | C-FTJP | 000 0/138 | Air Canadan lento 624 ajautui lähestymisen aikana liian matalalle, osui voimalinjoihin ja laskeutui ennen kiitotien alkua. Osa laskutelineistä ja molemmat moottorit irtosivat. |  |
| 20150414 14.4.2015 |  Hiroshima | Asiana Airlines | A320-232 | HL7762 | 000 0/82 | Asiana Airlinesin lento 162 ajautui lähestymisen aikana liian matalalle, osui antenniin ja laskeutui ennen kiitotien alkua. Koneen vasen siipi, vasen moottori ja pyrstön alaosa vaurioituivat pahoin. |  |
| 20150425 25.4.2015 |  Istanbul | Turkish Airlines | A320-232 | TC-JPE | 000 0/? | Turkish Airlinesin lento 1878 laskeutui moottoriongelmien vuoksi liian kovaa. Koneen toinen päälaskuteline romahti, ja kone ajautui ulos kiitotieltä. |  |
| 20151031 31.10.2015 |  Hasna | Kolavia | A321-231 | EI-ETJ | 224 224/224 | Kolavian lennolla 9268 räjähti kotitekoinen pommi, jonka synnyttämä ylipaine hajotti koneen kappaleiksi. |  |
| 20160202 2.2.2016 |  Mogadishu | Daallo Airlines | A321-111 | SX-BHS | 001 1/81 | Daallo Airlinesin lennolla 159 räjähti pommi. Koneen kylkeen tuli suuri aukko, josta yksi matkustaja putosi ulos. Kone laskeutui turvallisesti, mutta vaurioitui korjauskelvottomaksi. |  |
| 20160519 19.5.2016 | Välimeri | EgyptAir | A320-232 | SU-GCC | 066 66/66 | EgyptAirin lento 804 syöksyi Välimereen noin 200 kilometrin päässä Egyptin rannikolta. Egyptin viranomaisten mukaan hylystä löytyi räjähdejäämiä, mutta ranskalaisten onnettomuustutkijoiden mukaan onnettomuuden aiheutti todennäköisesti ohjaamossa syttynyt tulipalo. |  |
| 20171208 8.12.2017 |  Doha | Qatar Airways | A321-231 | A7-AIB | 000 0/? | Huollossa olleen koneen viihdejärjestelmän satelliittiantenni syttyi tuleen. Palo poltti koneen katon puhki ja vaurioitti matkustamoa pahoin ennen kuin se saatiin sammutettua. |  |
| 20180115 15.1.2018 |  Tripoli | Afriqiyah Airways | A319-111 | 5A-ONC | 000 0/0 | Kone sai osuman tykistötulesta lentoaseman lähellä käytyjen taistelujen yhteydessä. |  |
| 20180228 28.2.2018 |  Tallinna | SmartLynx Airlines Estonia | A320-214 | ES-SAN | 000 0/7 | Harjoituslennolla ollut kone lakkasi loppulähestymisen aikana vastaamasta miehistön ohjausliikkeisiin. Koneen moottorit osuivat kiitotiehen ennen kuin miehistö sai koneen takaisin hallintaansa. Uuden lähestymisyrityksen aikana molemmat moottorit lakkasivat toimimasta, ja miehistö teki pakkolaskun kiitotien lähelle. |  |
| 20180928 28.9.2018 |  São Paulo | LATAM Airlines Brasil | A320-232 | PT-MZJ | 000 0/0 | Kone irtosi hinauksesta. Sen pyrstö osui puihin ja vaurioitui pahoin. |  |
| 20190126 26.1.2019 |  Antalya | Onur Air | A321-231 | TC-OEB | 000 0/0 | Lentoasemalla seissyt kone vaurioitui korjauskelvottomaksi ukkosmyrskyssä ja tornadossa. |  |
| 20190410 10.4.2019 |  New York | American Airlines | A321-231 | N114NN | 000 0/109 | American Airlinesin lennon 300 siipi osui lähtökiidon aikana kiitotien viereiseen etäisyysmerkkiin. Kone palasi turvallisesti lähtökentälle, mutta vaurioitui pahoin. |  |
| 20190815 15.8.2019 |  Žukovski | Ural Airlines | A321-211 | VQ-BOZ | 000 0/233 | Ural Airlinesin lento 178 törmäsi pian lentoonlähdön jälkeen lokkiparveen. Molemmat moottorit lakkasivat toimimasta niihin joutuneiden lintujen vuoksi. Miehistö teki pakkolaskun maissipellolle. |  |
| 20200110 10.1.2020 |  Antalya | Nordwind Airlines | A321-231 | VQ-BRS | 000 0/2 | Osui kiitotiehen nokkapyörä edellä ja pomppasi takaisin ilmaan. Toisella lähestymisyrityksellä laskeutuminen onnistui useista järjestelmävioista huolimatta. |  |
| 20200522 22.5.2020 |  Karachi | Pakistan International Airlines | A320-214 | AP-BLD | 098 97+1/99 | Pakistan International Airlinesin lento 8303 yritti laskeutumista laskutelineet sisäänvedettyinä. Koneen moottorit raapivat kiitotietä, kunnes miehistö teki ylösvedon. Vaurioituneet moottorit sammuivat uuden lähestymisyrityksen aikana, ja kone syöksyi maahan asuinalueella. |  |
| 20200707 7.7.2020 |  Napoli | Chair Airlines | A319-111 | HB-JOH | 000 0/? | Huoltohallin ovi osui huollettavana olleeseen koneeseen, joka vaurioitui korjauskelvottomaksi. |  |
| 20220512 12.5.2022 |  Chongqing | Tibet Airlines | A319-115 | B-6425 | 000 0/122 | Lähtökiito keskeytettiin, mutta kone syöksyi kiitotieltä ja sen molemmat moottorit irtosivat. |  |
| 20221118 18.11.2022 |  Callao | LATAM Perú | A320-271N | CC-BHB | 002 0+2/108 | Osui lähtökiidon aikana kiitotielle ajaneeseen paloautoon, jossa olleet kaksi palomiestä saivat surmansa. Kone ajautui osittain ulos kiitotieltä oikea moottori tulessa, mutta kaikki matkustajat ja miehistön jäsenet evakuoitiin ja selvisivät hengissä. |  |
| 20250128 28.1.2025 |  Busan | Air Busan | A321-231 | HL7763 | 000 0/176 | Syttyi tuleen kesken lähtövalmisteluiden. Koneessa olleet evakuoitiin, mutta kone tuhoutui tulipalossa. |  |